title: 2013/590/UE: Decizia Parlamentului European din 17 aprilie 2013 privind descărcarea de gestiune pentru execuția bugetului Agenției Europene pentru Securitatea Rețelelor Informatice și a Datelor aferent exercițiului financiar 2011#Rezoluția Parlamentului European din 17 aprilie 2013 conținând observațiile care fac parte integrantă din decizia privind descărcarea de gestiune pentru execuția bugetului Agenției Europene pentru Securitatea Rețelelor Informatice și a Datelor aferent exercițiului financiar 2011

text:
               16.11.2013

               RO

               Jurnalul Oficial al Uniunii Europene

               L 308/272

         DECIZIA PARLAMENTULUI EUROPEAN
   din 17 aprilie 2013
   privind descărcarea de gestiune pentru execuția bugetului Agenției Europene pentru Securitatea Rețelelor Informatice și a Datelor aferent exercițiului financiar 2011
   (2013/590/UE)
   PARLAMENTUL EUROPEAN,

               —

               având în vedere conturile anuale finale ale Agenției Europene pentru Securitatea Rețelelor Informatice și a Datelor pentru exercițiul financiar 2011,

               —

               având în vedere Raportul Curții de Conturi privind conturile anuale ale Agenției Europene pentru Securitatea Rețelelor Informatice și a Datelor pentru exercițiul financiar 2011, însoțit de răspunsurile agenției (1),

               —

               având în vedere Recomandarea Consiliului din 12 februarie 2013 (05753/2013 – C7-0041/2013),

               —

               având în vedere articolul 319 din Tratatul privind funcționarea Uniunii Europene,

               —

               având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (2), în special articolul 185,

               —

               având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (3), în special articolul 208,

               —

               având în vedere Regulamentul (CE) nr. 460/2004 al Parlamentului European și al Consiliului din 10 martie 2004 privind instituirea Agenției Europene pentru Securitatea Rețelelor Informatice și a Datelor (4), în special articolul 17,

               —

               având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (5), în special articolul 94,

               —

               având în vedere articolul 77 și anexa VI la Regulamentul său de procedură,

               —

               având în vedere raportul Comisiei pentru control bugetar (A7-0100/2013),

               1.

               acordă directorului executiv al Agenției Europene pentru Securitatea Rețelelor Informatice și a Datelor descărcarea de gestiune pentru execuția bugetului agenției aferent exercițiului financiar 2011;

               2.

               își prezintă observațiile în cadrul rezoluției de mai jos;

               3.

               încredințează Președintelui sarcina de a transmite prezenta decizie împreună cu rezoluția Parlamentului, ca parte integrantă a acesteia, directorului executiv al Agenției Europene pentru Securitatea Rețelelor Informatice și a Datelor, Consiliului, Comisiei și Curții de Conturi și de a asigura publicarea acestora în Jurnalul Oficial al Uniunii Europene (seria L).

            Președintele

         Martin SCHULZ

            Secretarul general

         Klaus WELLE

      (1)  JO C 388, 15.12.2012, p. 135.

      (2)  JO L 248, 16.9.2002, p. 1.

      (3)  JO L 298, 26.10.2012, p. 1.

      (4)  JO L 77, 13.3.2004, p. 1.

      (5)  JO L 357, 31.12.2002, p. 72.

      REZOLUȚIA PARLAMENTULUI EUROPEAN
      din 17 aprilie 2013
      conținând observațiile care fac parte integrantă din decizia privind descărcarea de gestiune pentru execuția bugetului Agenției Europene pentru Securitatea Rețelelor Informatice și a Datelor aferent exercițiului financiar 2011
      PARLAMENTUL EUROPEAN,

                  —

                  având în vedere conturile anuale finale ale Agenției Europene pentru Securitatea Rețelelor Informatice și a Datelor pentru exercițiul financiar 2011,

                  —

                  având în vedere Raportul Curții de Conturi privind conturile anuale ale Agenției Europene pentru Securitatea Rețelelor Informatice și a Datelor pentru exercițiul financiar 2011, însoțit de răspunsurile Agenției (1),

                  —

                  având în vedere Recomandarea Consiliului din 12 februarie 2013 (05753/2013 – C7-0041/2013),

                  —

                  având în vedere articolul 319 din Tratatul privind funcționarea Uniunii Europene,

                  —

                  având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (2), în special articolul 185,

                  —

                  având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (3), în special articolul 208,

                  —

                  având în vedere Regulamentul (CE) nr. 460/2004 al Parlamentului European și al Consiliului din 10 martie 2004 privind instituirea Agenției Europene pentru Securitatea Rețelelor Informatice și a Datelor (4), în special articolul 17,

                  —

                  având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (5), în special articolul 94,

                  —

                  având în vedere articolul 77 și anexa VI la Regulamentul său de procedură,

                  —

                  având în vedere raportul Comisiei pentru control bugetar (A7-0100/2013),

                  A.

                  întrucât Curtea de Conturi a declarat că a obținut asigurări rezonabile cu privire la fiabilitatea conturilor anuale pentru exercițiul financiar 2011 și cu privire la legalitatea și regularitatea operațiunilor subiacente;

                  B.

                  întrucât la 10 mai 2012 Parlamentul a acordat directorului executiv al Agenției Europene pentru Securitatea Rețelelor Informatice și a Datelor (denumită în continuare „agenția”) descărcarea de gestiune pentru execuția bugetului agenției aferent exercițiului financiar 2010 (6), iar în rezoluția sa care însoțea decizia de descărcare de gestiune, printre altele:

                              —

                              s-a declarat preocupat de constatarea Curții de Conturi potrivit căreia creditele reportate în exercițiul următor reprezentau 19 % din bugetul total al agenției;

                              —

                              a îndemnat agenția:

                              —

                              să realizeze un inventar fizic exhaustiv și să asigure corectitudinea înregistrărilor contabile;

                              —

                              să îmbunătățească transparența estimărilor bugetare și să clarifice cui îi revine răspunderea;

                              —

                              să își consolideze procedura de autorizare a achizițiilor publice la nivelul deciziilor privind finanțarea și al programului de lucru;

                              —

                              să garanteze că în rapoartele sale anuale de activitate se prezintă, într-un mod detaliat, toate derogările aplicate;

                              —

                              să garanteze că se iau măsuri adecvate ca răspuns la potențialele nereguli constatate;

                              —

                              să elaboreze controale ex post și să prezinte rapoarte cu privire la acestea;

                  C.

                  întrucât bugetul general al agenției pentru exercițiul 2011 s-a ridicat la 8 102 921 EUR, ceea ce reprezintă o scădere de 0,003 % față de exercițiul financiar 2010 (8 133 188 EUR); întrucât, în 2011, contribuția inițială din bugetul Uniunii la bugetul agenției a fost de 7 931 858 EUR (7), în comparație cu 7 928 200 EUR în 2010,

         Gestiunea bugetară și financiară

                  1.

                  reamintește că contribuția inițială a Uniunii la bugetul agenției a fost de 7 931 858 EUR în 2011; constată că rata de execuție a bugetului s-a îmbunătățit față de exercițiul precedent;

                  2.

                  constată, pe baza conturilor anuale, că bugetul inițial al agenției a fost de 7 931 858 EUR în 2011; observă totuși că bugetul a fost modificat de Consiliul de administrație pentru a include o contribuție în valoare de 171 063 EUR din partea țărilor membre ale Asociației Europene a Liberului Schimb;

                  3.

                  constată, pe baza conturilor anuale, că rata de angajare a creditelor a fost de 100 %, în comparație cu 99,95 % în 2010, în timp ce rata de utilizare a creditelor de plată a fost de 85,82 % din totalul creditelor gestionate, față de 75,46 % în exercițiul 2010;

         Reportarea creditelor

                  4.

                  observă, pe baza conturilor anuale, că a fost reportată în 2012 o sumă de 1 166 895 EUR din creditele de angajament contractate până la sfârșitul lui 2011, dar neplătite; observă, de asemenea, că valoarea totală a creditelor reportate anulate (reportate din 2010 și neplătite în 2011) s-a ridicat în 2011 la 130 133 EUR;

                  5.

                  este preocupat de faptul că, din nou, Curtea de Conturi a constatat că au fost reportate 33 % din creditele aferente bugetului operațional al agenției (titlul III); își exprimă preocuparea cu privire la faptul că această situație indică întârzieri în realizarea activităților agenției care sunt finanțate de la titlul III și contravine principiului bugetar al anualității; solicită din nou agenției să informeze autoritatea care acordă descărcarea de gestiune cu privire la acțiunile pe care le-a întreprins pentru a remedia această deficiență; observă, de asemenea, că situația s-a îmbunătățit față de exercițiul precedent (52 %)

                  6.

                  reamintește constatarea Curții de Conturi potrivit căreia au fost reportate 34 % din creditele aferente bugetului administrativ al agenției (titlul II); observă că această situație contravine principiului bugetar al anualității; solicită din nou agenției să informeze autoritatea care acordă descărcarea de gestiune cu privire la acțiunile pe care le-a întreprins pentru a remedia această deficiență;

         Procedurile de achiziții

                  7.

                  constată, pe baza raportului Curții de Conturi, că agenția trebuie să îmbunătățească documentarea activelor imobilizate, deoarece achizițiile acestora sunt înregistrate la nivel de factură și nu la nivelul fiecărui obiect achiziționat; solicită agenției să informeze autoritatea care acordă descărcarea de gestiune cu privire la acțiunile pe care le-a întreprins pentru a remedia această deficiență;

         Procedurile de recrutare

                  8.

                  observă că nu s-au luat măsuri adecvate pentru a se aborda problema lipsei de transparență a procedurilor de recrutare subliniată de Curtea de Conturi în 2010 și ia act de observația Curții potrivit căreia agenția trebuie să îmbunătățească transparența acestor proceduri; invită agenția să informeze autoritatea care acordă descărcarea de gestiune cu privire la măsurile pe care le-a întreprins pentru a remedia această deficiență; consideră că unele dispoziții din Statutul funcționarilor pot crea sarcini administrative considerabile; prin urmare, încurajează Comisia să permită introducerea unui anumit grad de simplificare a dispozițiilor de la articolul 110 din Statutul funcționarilor în ceea ce privește agențiile;

                  9.

                  face trimitere, pentru alte observații cu caracter orizontal care însoțesc decizia privind descărcarea de gestiune, la Rezoluția sa din 17 aprilie 2013 (8) referitoare la performanțele, gestiunea financiară și controlul agențiilor.

         (1)  JO C 388, 15.12.2012, p. 135.

         (2)  JO L 248, 16.9.2002, p. 1.

         (3)  JO L 298, 26.10.2012, p. 1.

         (4)  JO L 77, 13.3.2004, p. 1.

         (5)  JO L 357, 31.12.2002, p. 72.

         (6)  JO L 286, 17.10.2012, p. 221.

         (7)  Conturile anuale pentru exercițiul financiar 2011, p. 20.

         (8)  Texte adoptate, P7_TA(2013)0134 (a se vedea pagina 374 din prezentul Jurnal Oficial).


title: 2012/572/UE: Decizia Parlamentului European din 10 mai 2012 privind descărcarea de gestiune pentru execuția bugetului Centrului European de Prevenire și Control al Bolilor aferent exercițiului financiar 2010#Rezoluția Parlamentului European din 10 mai 2012 conținând observațiile care fac parte integrantă din decizia privind descărcarea de gestiune pentru execuția bugetului Centrului European de Prevenire și Control al Bolilor aferent exercițiului financiar 2010

text:
               17.10.2012

               RO

               Jurnalul Oficial al Uniunii Europene

               L 286/184

         DECIZIA PARLAMENTULUI EUROPEAN
   din 10 mai 2012
   privind descărcarea de gestiune pentru execuția bugetului Centrului European de Prevenire și Control al Bolilor aferent exercițiului financiar 2010
   (2012/572/UE)
   PARLAMENTUL EUROPEAN,

               —

               având în vedere conturile anuale ale Centrului European de Prevenire și Control al Bolilor pentru exercițiul financiar 2010,

               —

               având în vedere Raportul Curții de Conturi privind conturile anuale ale Centrului European de Prevenire și Control al Bolilor pentru exercițiul financiar 2010, însoțit de răspunsurile Centrului (1),

               —

               având în vedere Recomandarea Consiliului din 21 februarie 2012 (06083/2012 – C7-0051/2012),

               —

               având în vedere articolul 319 din Tratatul privind funcționarea Uniunii Europene,

               —

               având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (2), în special articolul 185,

               —

               având în vedere Regulamentul (CE) nr. 851/2004 al Parlamentului European și al Consiliului din 21 aprilie 2004 de creare a unui Centru European de Prevenire și Control al Bolilor (3), în special articolul 23,

               —

               având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (4), în special articolul 94,

               —

               având în vedere articolul 77 și anexa VI la Regulamentul său de procedură,

               —

               având în vedere raportul Comisiei pentru control bugetar și avizul Comisiei pentru mediu, sănătate publică și siguranță alimentară (A7-0123/2012),

               1.

               acordă directorului Centrului European de Prevenire și Control al Bolilor descărcarea de gestiune pentru execuția bugetului Centrului aferent exercițiului financiar 2010;

               2.

               își prezintă observațiile în cadrul rezoluției de mai jos;

               3.

               încredințează Președintelui sarcina de a transmite prezenta decizie împreună cu rezoluția Parlamentului, ca parte integrantă a acesteia, directorului Centrului European de Prevenire și Control al Bolilor, Consiliului, Comisiei și Curții de Conturi și de a asigura publicarea acestora în Jurnalul Oficial al Uniunii Europene (seria L).

            Președintele

         Martin SCHULZ

            Secretarul general

         Klaus WELLE

      (1)  JO C 366, 15.12.2011, p. 122.

      (2)  JO L 248, 16.9.2002, p. 1.

      (3)  JO L 142, 30.4.2004, p. 1.

      (4)  JO L 357, 31.12.2002, p. 72.

      REZOLUȚIA PARLAMENTULUI EUROPEAN
      din 10 mai 2012
      conținând observațiile care fac parte integrantă din decizia privind descărcarea de gestiune pentru execuția bugetului Centrului European de Prevenire și Control al Bolilor aferent exercițiului financiar 2010
      PARLAMENTUL EUROPEAN,

                  —

                  având în vedere conturile anuale ale Centrului European de Prevenire și Control al Bolilor pentru exercițiul financiar 2010,

                  —

                  având în vedere Raportul Curții de Conturi privind conturile anuale ale Centrului European de Prevenire și Control al Bolilor pentru exercițiul financiar 2010, însoțit de răspunsurile Centrului (1),

                  —

                  având în vedere Recomandarea Consiliului din 21 februarie 2012 (06083/2012 – C7-0051/2012),

                  —

                  având în vedere articolul 319 din Tratatul privind funcționarea Uniunii Europene,

                  —

                  având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (2), în special articolul 185,

                  —

                  având în vedere Regulamentul (CE) nr. 851/2004 al Parlamentului European și al Consiliului din 21 aprilie 2004 de creare a unui Centru European de Prevenire și Control al Bolilor (3), în special articolul 23,

                  —

                  având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (4), în special articolul 94,

                  —

                  având în vedere articolul 77 și anexa VI la Regulamentul său de procedură,

                  —

                  având în vedere raportul Comisiei pentru control bugetar și avizul Comisiei pentru mediu, sănătate publică și siguranță alimentară (A7-0123/2012),

                  A.

                  întrucât Curtea de Conturi a declarat că a obținut asigurări rezonabile cu privire la fiabilitatea conturilor anuale ale Centrului European de Prevenire și Control al Bolilor (denumit în continuare „Centrul”) aferente exercițiului financiar 2010 și cu privire la legalitatea și regularitatea operațiunilor subiacente;

                  B.

                  întrucât, la 10 mai 2011, Parlamentul a acordat descărcarea de gestiune directorului Centrului pentru execuția bugetului Centrului aferent exercițiului financiar 2009 (5), iar în rezoluția sa care însoțea decizia de descărcare de gestiune Parlamentul a solicitat Centrului, printre altele, următoarele:

                              —

                              să prezinte, într-un tabel care să fie anexat la raportul Curții de Conturi, o comparație între operațiunile realizate în exercițiul care face obiectul descărcării de gestiune și cele realizate în exercițiul precedent;

                              —

                              să abordeze nivelul ridicat al reportărilor, care are un impact negativ asupra execuției bugetului și contravine principiului anualității;

                              —

                              să își îndeplinească obligația de a transmite autorității care acordă descărcarea de gestiune un raport întocmit de directorul său, care să sintetizeze conținutul recomandărilor Serviciului de Audit Intern (IAS);

                  C.

                  întrucât bugetul general al Centrului pentru exercițiul financiar 2010 s-a ridicat la 57 800 000 EUR față de 49 200 000 EUR în 2009, ceea ce reprezintă o majorare cu 17,5 %; întrucât contribuția totală a Uniunii Europene la bugetul Centrului pentru 2010 a fost de 56 225 000 EUR,

         Gestiunea bugetară și financiară

                  1.

                  reamintește că, în 2010, contribuția inițială a Uniunii la bugetul Centrului a fost de 53 078 000 EUR; constată însă că suma de 145 000 EUR, provenită din recuperarea excedentului, a fost adăugată la fondurile alocate inițial, contribuția totală a Uniunii ridicându-se astfel în 2010 la 53 223 000 EUR;

                  2.

                  subliniază că, potrivit bugetului general al Uniunii Europene pentru exercițiul financiar 2010, contribuția totală la bugetul Centrului s-a ridicat la 56 225 000 EUR și includea:

                              —

                              o contribuție de 33 360 000 EUR în temeiul titlurilor I și II; precum și

                              —

                              o contribuție de 22 895 000 EUR în temeiul titlului III, din care s-a plătit suma de 10 000 000 EUR;

                        constată însă că același document indică o contribuție totală a Uniunii Europene de 53 223 000 EUR în 2010; ia act de declarația Comisiei Europene potrivit căreia contribuția Uniunii Europene la bugetul Centrului pentru 2010 a fost de 56 225 000 EUR și că cifra de 53 223 000 EUR este rezultatul unor inconsecvențe în textul care însoțește cifrele din buget; consideră că această situație subliniază necesitatea ca informațiile consolidate cu privire la finanțarea anuală totală acordată fiecărei agenții de la bugetul general al Uniunii Europene să fie puse anual la dispoziția autorității de descărcare de gestiune de către Comisie;

                  3.

                  constată, pe baza informațiilor prezentate de Centru, că s-a încheiat un al doilea acord de grant cu Direcția Generală Extindere pentru o durată inițială de doi ani și că, în 2010, s-a realizat o majorare ulterioară a bugetului cu 400 000 EUR pentru perioada 2009-2010; remarcă faptul că în 2011 Centrul urma să prezinte o solicitare de extindere a duratei grantului;

                  4.

                  constată, pe baza conturilor anuale ale Centrului, că execuția bugetului aferent exercițiului 2010 a atins un nivel de 95 % pentru creditele de angajament; își exprimă totuși îngrijorare cu privire la faptul că execuția bugetului pentru creditele de plată a ajuns doar la 68 % din bugetul total; este totuși de părere că acest lucru reprezintă deja o îmbunătățire în comparație cu nivelul de 59 % din 2009, dar consideră că Centrul trebuie să depună eforturi suplimentare în acest sens;

                  5.

                  subliniază că execuția creditelor de plată s-a ameliorat, ridicându-se la 92,7 %, ceea ce înseamnă că valoarea creditelor neutilizate este de 3 800 000 EUR; constată că această execuție insuficientă este legată de faptul că Centrul și-a limitat cererile de credite de plată pentru a reduce suma de bani din contul său bancar la sfârșit de exercițiu, așa cum au cerut Curtea de Conturi și Comisia;

                  6.

                  constată, pe baza raportului anual de activitate (RAA) al Centrului pe 2010, că directorul, în calitatea sa de ordonator de credite, a delegat responsabilitatea financiară către cei cinci șefi de unitate și, pentru o perioadă, către coordonatorul Biroului directorului; remarcă totuși faptul că toate contractele de peste 250 000 EUR trebuie să fie semnate de către director;

         Reportarea creditelor

                  7.

                  constată, pe baza informațiilor prezentate de Curtea de Conturi, că, în 2010, o sumă de 15 600 000 EUR, reprezentând 27 % din bugetul total, inclusiv 50 % din sumele aferente titlului III – Cheltuieli operaționale – a fost reportată în 2011; îndeamnă încă o dată Centrul să remedieze prompt deficiențele constatate de Curtea de Conturi cu privire la reportări; subliniază că un nivel ridicat de reportări are un impact negativ asupra execuției bugetului;

                  8.

                  își exprimă îngrijorarea cu privire la faptul că această valoare ridicată a reportărilor, însoțită de un nivel scăzut de cheltuieli angajate, este excesivă și contravine principiului anualității;

         Sistemul de contabilitate

                  9.

                  constată, pe baza Raportului Centrului privind gestiunea bugetară și financiară, că 2010 a fost primul exercițiu complet în care Centrul și-a executat bugetul aferent întregului exercițiu prin intermediul ABAC WF (sistemul integrat contabil-bugetar al CE);

                  10.

                  constată, pe baza RAA al Centrului, că acesta a efectuat o analiză a procedurilor interne de plăți și angajamente;

         Achizițiile

                  11.

                  constată, pe baza RAA, că Biroul pentru achiziții s-a ocupat de 50 de proceduri deschise și 18 proceduri negociate, precum și de 8 cereri de propuneri; invită Centrul să informeze autoritatea care acordă descărcarea de gestiune cu privire la rezultatele fiecărei proceduri de achiziții;

                  12.

                  observă că, după cinci ani de negocieri, a fost semnat un acord referitor la sediu între Centru și Ministerul suedez al Sănătății Publice și Îngrijirii Persoanelor în Vârstă;

         Resursele umane

                  13.

                  ia act de faptul că fostul director a părăsit Centrul în februarie 2010 pentru a prelua o altă poziție în cadrul Biroului Regional pentru Europa al Organizației Mondiale a Sănătății;

                  14.

                  îndeamnă Centrul să pună în aplicare măsuri suficiente pentru a garanta transparența procedurilor sale de recrutare; își exprimă îngrijorarea în special în legătură cu constatările Curții de Conturi: nici notele minime pe care candidații trebuiau să le obțină pentru a fi invitați la interviu, nici cele necesare pentru a figura pe lista de rezervă nu au fost stabilite dinainte; remarcă faptul că acest lucru ar putea acoperi un caz de favoritism sau de conflict de interese;

                  15.

                  remarcă, pe baza Raportului Centrului privind gestiunea bugetară și financiară, că numărul total al agenților temporari care lucrau în cadrul Centrului la 31 decembrie 2010 era de 175, din 200 de posturi prevăzute în schema de personal pentru 2010;

                  16.

                  constată, de asemenea, pe baza același raport, că rata de înlocuire a agenților temporari și a agenților contractuali a fost de 7 % în 2010;

                  17.

                  consideră că Centrul este un organism al Uniunii care joacă un rol important în consolidarea și dezvoltarea supravegherii bolilor la nivel european, în evaluarea și semnalarea amenințărilor actuale și emergente pe care le prezintă bolile infecțioase pentru sănătatea umană și în centralizarea cunoștințelor din domeniul sănătății existente în UE;

         Rezultate

                  18.

                  recunoaște faptul că Centrul colaborează acum cu partenerii săi pentru a realiza schimbări pe baza lecțiilor învățate în urma epidemiei H1N1 din 2009, în scopul de a îmbunătăți în continuare performanța Centrului pentru viitor; subliniază totuși importanța contribuțiilor Centrului la măsurile de combatere a epidemiei de H1N1, prin emiterea în 2009 de orientări preliminare incluse în documentul „Use of specific pandemic influenza vaccines” („Utilizarea vaccinurilor specifice împotriva gripei pandemice”);

         Auditul intern

                  19.

                  remarcă, pe baza Raportului Centrului privind gestiunea bugetară și financiară, că a fost efectuată o analiză în legătură cu punerea în aplicare a sistemului de control intern; își exprimă îngrijorarea în special cu privire la faptul că două dintre standarde nu au fost încă puse în aplicare, și anume cele privind continuitatea și evaluarea activităților, iar patru au fost puse doar parțial în aplicare; îndeamnă, prin urmare, Centrul să ia de îndată măsuri în acest sens și să informeze autoritatea care acordă descărcarea de gestiune cu privire la stadiul punerii în aplicare a acestor standarde;

                  20.

                  constată, pe baza Raportul Centrului privind gestiunea bugetară și financiară, că auditul preconizat al Serviciului de Audit Intern (IAS) privind procesele care sprijină elaborarea programului anual de lucru, axate pe sistemul de informații de gestiune, a fost amânat până în 2011; invită, în consecință, Centrul să informeze autoritatea care acordă descărcarea de gestiune cu privire la constatările IAS;

                  21.

                  recunoaște, pe baza informațiilor din partea Centrului, și faptul că auditul IAS de la sfârșitul lui 2010 nu a prezentat concluzii critice; totuși, șase concluzii importante aveau încă un caracter preliminar; este informat de către Centru că patru dintre aceste recomandări se referă la comunicarea în domeniul sănătății, la indicatorii de performanță, la lista de verificare utilizată de actorii financiari și la estimarea privind costurile reuniunilor Centrului; îndeamnă Centrul să informeze autoritatea care acordă descărcarea de gestiune cu privire la celelalte două recomandări care trebuie să fie încă puse în aplicare de către Centru;

                  22.

                  atrage atenția asupra recomandărilor sale formulate în rapoartele precedente referitoare la descărcarea de gestiune, prezentate în anexa la prezenta rezoluție;

                  23.

                  face trimitere, pentru alte observații cu caracter orizontal care însoțesc decizia privind descărcarea de gestiune, la Rezoluția sa din 10 mai 2012 (6) referitoare la performanțele, gestiunea financiară și controlul agențiilor.

         (1)  JO C 366, 15.12.2011, p. 122.

         (2)  JO L 248, 16.9.2002, p. 1.

         (3)  JO L 142, 30.4.2004, p. 1.

         (4)  JO L 357, 31.12.2002, p. 72.

         (5)  JO L 250, 27.9.2011, p. 145.

         (6)  Texte adoptate, P7_TA(2012) 164 (a se vedea pagina 388 din prezentul Jurnal Oficial).

      ANEXĂ

         RECOMANDĂRILE FORMULATE DE PARLAMENTUL EUROPEAN ÎN ANII TRECUȚI

                  Centrul European de Prevenire și Control al Bolilor

                  2006

                  2007

                  2008

                  2009

                  Rezultate/Achiziții

                              —

                              Normele privind achizițiile nu sunt strict aplicate: lipsa unor criterii de selecție clare; alegerea incorectă a procedurii; nerespectarea procedurii descrise în anunțul de participare; documentarea insuficientă a procedurii

                  n.a.

                              —

                              Solicită Centrului să prezinte o comparație între operațiunile realizate în exercițiul care face obiectul descărcării de gestiune și cele realizate în exercițiul precedent pentru a permite autorității care acordă descărcarea de gestiune să evalueze mai bine performanțele Centrului de la un exercițiu la altul

                              —

                              Niciun acord referitor la sediu între Centru și guvernul suedez, deoarece existau încă numeroase aspecte nerezolvate în privința cărora era nevoie de negocieri suplimentare

                              —

                              Solicită Centrului să prezinte o comparație între operațiunile realizate în exercițiul care face obiectul descărcării de gestiune și cele realizate în exercițiul financiar precedent

                  Reportarea creditelor

                              —

                              Principiul anualității nu este respectat cu strictețe: aproape 45 % din angajamentele contractate pe parcursul exercițiului au fost reportate; în plus, în a doua jumătate a anului 2006, s-au realizat numeroase transferuri → estimări imprecise ale necesarului de personal

                              —

                              Principiul anualității nu este respectat cu strictețe: deficiențe în programarea, monitorizarea și execuția ulterioară a bugetului Centrului

                              —

                              Atunci când s-au decis rectificările bugetare, nu s-a evaluat impactul acestora asupra programului de lucru și asupra îndeplinirii obiectivelor

                              —

                              Principiul anualității nu este respectat cu strictețe: deficiențe în programarea și execuția ulterioară a bugetului Centrului

                              —

                              Invită Comisia să examineze modalitățile prin care să asigure faptul că principiul gestiunii numerarului axate pe necesități este pus în aplicare → Centrul dispune de rezerve de lichidități enorme pe termen lung (31 decembrie 2008: 16 705 091 EUR)

                              —

                              Invită Centrul să informeze autoritatea care acordă descărcarea de gestiune cu privire la măsurile luate pentru a remedia această deficiență; nivel ridicat al reportărilor, care are un impact negativ asupra execuției bugetului și contravine principiului anualității

                  Resurse umane

                  n.a.

                  n.a.

                              —

                              Deficiențe în planificarea procedurilor de recrutare

                  n.a.

                  Audit intern

                              —

                              Au fost asumate angajamente juridice în absența unor angajamente bugetare anterioare, încălcându-se dispozițiile Regulamentului financiar

                              —

                              Centrul nu a respectat dispozițiile Regulamentului financiar și principiul economiei: în 2007, Centrul a plătit 500 000 EUR pentru renovarea clădirii sale principale, în urma unui acord încheiat de către Centru și proprietarul clădirii; acordul respectiv nu preciza natura lucrărilor de executat, nici termenele și condițiile de plată

                              —

                              Centrul nu și-a îndeplinit pe deplin obligația de a transmite autorității care acordă descărcarea de gestiune un raport întocmit de directorul său, care să sintetizeze auditurile realizate de auditorul intern

                              —

                              Centrul nu și-a îndeplinit pe deplin obligația de a transmite autorității care acordă descărcarea de gestiune un raport întocmit de directorul său, care să sintetizeze conținutul recomandării IAS


title: 2012/193/UE: Decizia Consiliului din 13 martie 2012 privind încheierea, în numele Uniunii, a Înțelegerii între Uniunea Europeană și Republica Islanda, Principatul Liechtenstein, Regatul Norvegiei și Confederația Elvețiană privind participarea acestor state la lucrările comitetelor care asistă Comisia Europeană în exercitarea competențelor sale de executare în vederea punerii în aplicare, asigurării respectării și dezvoltării acquis-ului Schengen#Înțelegere între Uniunea Europeană și Republica Islanda, Principatul Liechtenstein, Regatul Norvegiei și Confederația Elvețiană privind participarea acestor state la lucrările comitetelor care asistă Comisia Europeană în exercitarea competențelor sale de executare în vederea punerii în aplicare, asigurării respectării și dezvoltării acquis-ului Schengen#Declarație comună a părților contractante privind asocierea specifică la punerea în aplicare, asigurarea respectării și dezvoltarea acquis-ului Schengen

text:
               13.4.2012

               RO

               Jurnalul Oficial al Uniunii Europene

               L 103/3

         DECIZIA CONSILIULUI
   din 13 martie 2012
   privind încheierea, în numele Uniunii, a Înțelegerii între Uniunea Europeană și Republica Islanda, Principatul Liechtenstein, Regatul Norvegiei și Confederația Elvețiană privind participarea acestor state la lucrările comitetelor care asistă Comisia Europeană în exercitarea competențelor sale de executare în vederea punerii în aplicare, asigurării respectării și dezvoltării acquis-ului Schengen
   (2012/193/UE)
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolele 74, 77 și 79, coroborate cu articolul 218 alineatul (6) litera (a),
   având în vedere propunerea Comisiei Europene,
   având în vedere aprobarea Parlamentului European,
   întrucât:

               (1)

               Ca urmare a autorizației acordate Comisiei la 15 mai 2006, au fost încheiate negocierile cu Republica Islanda, Principatul Liechtenstein, Regatul Norvegiei și Confederația Elvețiană în ceea ce privește participarea acestor state la lucrările comitetelor care asistă Comisia Europeană în exercitarea competențelor sale de executare în vederea punerii în aplicare, asigurării respectării și dezvoltării acquis-ului Schengen.

               (2)

               În conformitate cu Decizia 2012/192/UE a Consiliului (1) și sub rezerva încheierii acesteia la o dată ulterioară, Înțelegerea între Uniunea Europeană și Republica Islanda, Principatul Liechtenstein, Regatul Norvegiei și Confederația Elvețiană privind participarea acestor state la lucrările comitetelor care asistă Comisia Europeană în exercitarea competențelor sale de executare în vederea punerii în aplicare, asigurării respectării și dezvoltării acquis-ului Schengen („înțelegerea”) a fost semnată în numele Uniunii Europene la data de 22 septembrie 2011.

               (3)

               Înțelegerea ar trebui să fie încheiată.

               (4)

               Prezenta decizie nu aduce atingere poziției Regatului Unit, în temeiul Protocolului privind integrarea acquis-ului Schengen în cadrul Uniunii Europene anexat la Tratatul privind Uniunea Europeană și la Tratatul privind funcționarea Uniunii Europene și al Deciziei 2000/365/CE a Consiliului din 29 mai 2000 privind solicitarea Regatului Unit al Marii Britanii și Irlandei de Nord de a participa la unele dintre dispozițiile acquis-ului Schengen (2).

               (5)

               Prezenta decizie nu aduce atingere poziției Irlandei, în temeiul Protocolului privind integrarea acquis-ului Schengen în cadrul Uniunii Europene anexat la Tratatul privind Uniunea Europeană și la Tratatul privind funcționarea Uniunii Europene și al Deciziei 2002/192/CE a Consiliului din 28 februarie 2002 privind solicitarea Irlandei de a participa la unele dintre dispozițiile acquis-ului Schengen (3).

               (6)

               Prezenta decizie nu aduce atingere poziției Danemarcei, în temeiul Protocolului privind poziția Danemarcei anexat la Tratatul privind Uniunea Europeană și la Tratatul privind funcționarea Uniunii Europene,

         ADOPTĂ PREZENTA DECIZIE:
   Articolul 1
   Prin prezenta decizie se aprobă, în numele Uniunii, Înțelegerea între Uniunea Europeană și Republica Islanda, Principatul Liechtenstein, Regatul Norvegiei și Confederația Elvețiană privind participarea acestor state la lucrările comitetelor care asistă Comisia Europeană în exercitarea competențelor sale de executare în vederea punerii în aplicare, asigurării respectării și dezvoltării acquis-ului Schengen („înțelegerea”) și declarația comună atașată la aceasta.
   Textul înțelegerii se atașează la prezenta decizie.
   Articolul 2
   Președintele Consiliului este autorizat să desemneze persoana sau persoanele împuternicite să depună actul de aprobare în numele Uniunii, în conformitate cu dispozițiile articolului 7 alineatul (4) din înțelegere, pentru a exprima acordul Uniunii de a își asuma obligații în temeiul acesteia.
   Articolul 3
   Prezenta decizie intră în vigoare la data publicării în Jurnalul Oficial al Uniunii Europene.

      Adoptată la Bruxelles, 13 martie 2012.

            Pentru Consiliu

            Președintele

         M. VESTAGER

      (1)  A se vedea pagina 1 din prezentul Jurnal Oficial.

      (2)  JO L 131, 1.6.2000, p. 43.

      (3)  JO L 64, 7.3.2002, p. 20.

      ÎNȚELEGERE
      între Uniunea Europeană și Republica Islanda, Principatul Liechtenstein, Regatul Norvegiei și Confederația Elvețiană privind participarea acestor state la lucrările comitetelor care asistă Comisia Europeană în exercitarea competențelor sale de executare în vederea punerii în aplicare, asigurării respectării și dezvoltării acquis-ului Schengen
      UNIUNEA EUROPEANĂ
      și
      REPUBLICA ISLANDA,
      denumită în continuare „Islanda”,
      PRINCIPATUL LIECHTENSTEIN,
      denumit în continuare „Liechtenstein”,
      REGATUL NORVEGIEI,
      denumit în continuare „Norvegia”, și
      CONFEDERAȚIA ELVEȚIANĂ,
      denumită în continuare „Elveția”,
      denumite împreună, în continuare, „state asociate”,
      AVÂND ÎN VEDERE acordul încheiat la 18 mai 1999 între Consiliul Uniunii Europene, Republica Islanda și Regatul Norvegiei privind asocierea acestor state la punerea în aplicare, asigurarea respectării și dezvoltarea acquis-ului Schengen, denumit în continuare „Acordul de asociere cu Islanda și Norvegia”,
      AVÂND ÎN VEDERE acordul semnat la 26 octombrie 2004 între Uniunea Europeană, Comunitatea Europeană și Confederația Elvețiană privind asocierea Confederației Elvețiene la punerea în aplicare, asigurarea respectării și dezvoltarea acquis-ului Schengen, denumit în continuare „Acordul de asociere cu Elveția”,
      AVÂND ÎN VEDERE protocolul semnat la 28 februarie 2008 între Uniunea Europeană, Comunitatea Europeană, Confederația Elvețiană și Principatul Liechtenstein privind aderarea Principatului Liechtenstein la Acordul între Uniunea Europeană, Comunitatea Europeană și Confederația Elvețiană privind asocierea Confederației Elvețiene la punerea în aplicare, asigurarea respectării și dezvoltarea acquis-ului Schengen, denumit în continuare „Protocolul de asociere cu Liechtenstein”,
      AVÂND ÎN VEDERE acordul sub forma unui schimb de scrisori încheiat la 18 mai 1999 între Consiliul Uniunii Europene, Republica Islanda și Regatul Norvegiei privind comitetele care asistă Comisia Europeană în exercitarea competențelor sale de executare,
      AVÂND ÎN VEDERE acordul sub forma unui schimb de scrisori semnat la 26 octombrie 2004 între Consiliul Uniunii Europene și Confederația Elvețiană privind comitetele care asistă Comisia Europeană în exercitarea competențelor sale de executare,
      AVÂND ÎN VEDERE declarația anexată Protocolului de asociere cu Liechtenstein semnată la 28 februarie 2008 privind participarea la comitetele care asistă Comisia Europeană în exercitarea competențelor sale de executare,
      AVÂND ÎN VEDERE că noile acte sau măsuri ale acquis-ului Schengen adoptate de Comisia Europeană, denumită în continuare „Comisia”, în exercitarea competențelor sale de executare, cărora le-au fost aplicate procedurile prevăzute în prezenta înțelegere, sunt aplicate simultan pentru Uniunea Europeană și pentru statele membre în cauză ale acesteia, precum și pentru statele asociate,
      AVÂND ÎN VEDERE necesitatea de a asigura respectarea și punerea în aplicare în mod uniform a noilor acte sau măsuri ale acquis-ului Schengen care necesită participarea statelor asociate la lucrările comitetelor care asistă Comisia în exercitarea competențelor sale de executare atunci când se adoptă decizii cu privire la actele sau măsurile care constituie o dezvoltare a acquis-ului Schengen,
      ÎNTRUCÂT acordurile de asociere nu prevăd normele detaliate de participare a statelor asociate la lucrările comitetelor care asistă Comisia în exercitarea competențelor sale de executare atunci când se adoptă decizii cu privire la actele sau măsurile care constituie o dezvoltare a acquis-ului Schengen,
      ÎNTRUCÂT participarea Republicii Islanda, a Regatului Norvegiei și a Principatului Liechtenstein în cadrul comitetului care asistă Comisia în exercitarea competențelor sale de executare stabilite prin Directiva 95/46/CE a Parlamentului European și a Consiliului din 24 octombrie 1995 privind protecția persoanelor fizice cu privire la prelucrarea datelor cu caracter personal și libera circulație a acestor date (1) este prevăzută, în prezent, în Acordul privind Spațiul Economic European, în timp ce participarea Confederației Elvețiene la acest comitet este prevăzută în schimbul de scrisori anexat la Acordul de asociere cu Elveția,
      CONVIN CU PRIVIRE LA URMĂTOARELE DISPOZIȚII:
      Articolul 1
      Prezenta înțelegere se aplică actelor sau măsurilor de modificare sau de dezvoltare a acquis-ului Schengen adoptate de Comisie în exercitarea competențelor sale de executare în ceea ce privește punerea în aplicare, asigurarea respectării și dezvoltarea acquis-ului Schengen.
      Articolul 2
      (1)   Statele asociate sunt asociate ca observatori la activitatea comitetelor care asistă Comisia în exercitarea competențelor sale de executare în ceea ce privește punerea în aplicare, asigurarea respectării și dezvoltarea acquis-ului Schengen, denumite în continuare „comitete de comitologie Schengen”, menționate în anexă la prezenta înțelegere.
      (2)   Atunci când printr-un nou act de modificare sau de dezvoltare a acquis-ului Schengen se instituie un nou comitet care asistă Comisia în exercitarea competențelor sale de executare, statele asociate sunt asociate la lucrările acestui comitet de la data intrării în vigoare a actului de instituire a comitetului în cauză.
      (3)   Lista comitetelor de comitologie Schengen se actualizează periodic de către Comisie și se publică în Jurnalul Oficial al Uniunii Europene.
      Articolul 3
      (1)   Reprezentanții statelor asociate sunt asociați activității comitetelor de comitologie Schengen în modul indicat în prezentul articol.
      (2)   În cadrul comitetelor de comitologie Schengen, statele asociate au posibilitatea:

                  —

                  să explice problemele cu care se confruntă cu privire la un anumit act sau o anumită măsură privind punerea în aplicare, asigurarea respectării și dezvoltarea acquis-ului Schengen sau să răspundă problemelor întâmpinate de alte delegații;

                  —

                  să își exprime punctul de vedere cu privire la orice chestiuni privind elaborarea și dezvoltarea unor dispoziții care prezintă interes pentru acestea ori la punerea în aplicare a acestor dispoziții.

            (3)   Statele asociate au dreptul de a face sugestii în cadrul comitetelor de comitologie Schengen. După discuții, Comisia poate lua în considerare astfel de sugestii cu scopul de a face o propunere sau de a adopta o inițiativă.
      (4)   Statele asociate nu participă la votul comitetelor de comitologie Schengen și se retrag atunci când comitetul inițiază procedura de vot.
      (5)   Atunci când sunt convocate reuniuni ale comitetelor de comitologie Schengen, statele asociate primesc ordinea de zi, proiectele de măsuri asupra cărora li se solicită să prezinte observații, precum și orice alte documente de lucru relevante, simultan cu statele membre ale UE.
      (6)   Principiile și condițiile privind accesul public la documentele comitetelor de comitologie Schengen sunt identice cu cele aplicabile documentelor Comisiei (2).
      (7)   În scopul aplicării prezentei înțelegeri și în cadrul stabilirii aspectelor procedurale ale comitetelor de comitologie Schengen se face trimitere la prezentul articol.
      Articolul 4
      La elaborarea propunerilor de modificare sau de dezvoltare a dispozițiilor acquis-ului Schengen, Comisia consultă în mod informal experți din statele asociate în același mod în care consultă experți din statele membre ale Uniunii Europene, denumite în continuare „statele membre”, în vederea elaborării propunerilor sale.
      Articolul 5
      (1)   Adoptarea de noi acte sau măsuri care constituie o dezvoltare a acquis-ului Schengen este rezervată instituțiilor competente ale Uniunii Europene (3).
      Sub rezerva alineatului (3),

                  —

                  respectivele acte sau măsuri intră în vigoare simultan pentru Uniunea Europeană și pentru statele sale membre în cauză, precum și pentru statele asociate, cu excepția cazului în care aceste acte sau măsuri cuprind în mod explicit dispoziții contrare;

                  —

                  acceptarea de către fiecare stat asociat a respectivelor acte sau măsuri creează drepturi și obligații între acest stat asociat, pe de o parte, și Uniunea Europeană și statele membre ale acesteia pentru care aceste acte sau măsuri au caracter obligatoriu, pe de altă parte.

            (2)   Adoptarea actelor sau măsurilor menționate la alineatul (1), cărora le-au fost aplicate procedurile prevăzute în prezenta înțelegere, se comunică statelor asociate.
      Adoptarea actelor sau măsurilor menționate la alineatul (1) se comunică statelor asociate de către Secretariatul General al Comisiei, cu trimitere la prezentul articol, în cazul în care adoptarea acestor acte sau măsuri se notifică statelor membre.
      În cazul în care adoptarea actelor sau măsurilor menționate la alineatul (1) nu se notifică statelor membre de către Secretariatul General al Comisiei, adoptarea acestor acte sau măsuri se comunică statelor asociate de către direcția generală a Comisiei însărcinată cu adoptarea actelor sau măsurilor în cauză, cu trimitere la prezentul articol.
      (3)   Fiecare stat asociat decide în mod independent dacă acceptă conținutul actelor sau măsurilor menționate la alineatul (1) și dacă le pune în aplicare în ordinea sa juridică internă. Aceste decizii sunt notificate Comisiei în termen de 30 de zile de la comunicarea de către Comisie a actelor sau măsurilor în cauză.
      În ceea ce privește acceptarea de către statele asociate a actelor și măsurilor menționate la alineatul (1) și consecințele neacceptării acestora, se aplică următoarele dispoziții:

                  —

                  Islanda și Norvegia – articolul 8 din Acordul de asociere cu Islanda și Norvegia;

                  —

                  Elveția – articolul 7 din Acordul de asociere cu Elveția;

                  —

                  Liechtenstein – articolul 5 din Protocolul de asociere cu Liechtenstein.

            Articolul 6
      (1)   În ceea ce privește costurile administrative aferente punerii în aplicare a prezentei înțelegeri, statele asociate plătesc o contribuție anuală către bugetul general al Uniunii Europene, în conformitate cu procentul reprezentat de produsul intern brut al țărilor respective față de produsul intern brut al tuturor statele participante, în valoare de 500 000 EUR, sub rezerva unei ajustări anuale care reflectă rata inflației în Uniunea Europeană.
      Suma de 500 000 EUR se ajustează prin schimb de scrisori, în cazul în care evoluția numărului de comitete de comitologie Schengen în care participă statele asociate sau frecvența reuniunilor impun acest lucru.
      (2)   Cheltuielile de călătorie ale reprezentanților care participă la reuniunile comitetelor de comitologie Schengen nu sunt decontate.
      Articolul 7
      (1)   Secretarul General al Consiliului Uniunii Europene este depozitarul prezentei înțelegeri.
      (2)   Uniunea Europeană și statele asociate aprobă prezenta înțelegere în conformitate cu propriile proceduri.
      (3)   Intrarea în vigoare a prezentei înțelegeri necesită aprobarea de către Uniunea Europeană și de către cel puțin un stat asociat.
      (4)   Prezenta înțelegere intră în vigoare între Uniunea Europeană și statul asociat în cauză în prima zi din a doua lună care urmează depunerii instrumentului respectiv de aprobare sau de ratificare la depozitar.
      (5)   În ceea ce privește Liechtenstein, prezenta înțelegere intră în vigoare numai după intrarea în vigoare a Protocolului de asociere cu Liechtenstein.
      Articolul 8
      (1)   În ceea ce privește Norvegia și Islanda, prezenta înțelegere este denunțată atunci când este denunțat Acordul de asociere cu Norvegia sau, respectiv, cu Islanda.
      (2)   În ceea ce privește Elveția, prezenta înțelegere este denunțată atunci când este denunțat Acordul de asociere cu Elveția.
      (3)   În ceea ce privește Liechtenstein, prezenta înțelegere este denunțată atunci când este denunțat Acordul de asociere cu Liechtenstein.
      (4)   Denunțarea se notifică depozitarului.
      Articolul 9
      Prezenta înțelegere și declarația comună sunt redactate într-un singur exemplar original în limbile bulgară, cehă, daneză, engleză, estonă, finlandeză, franceză, germană, greacă, italiană, letonă, lituaniană, maghiară, malteză, neerlandeză, polonă, portugheză, română, slovacă, slovenă, spaniolă, suedeză, islandeză și norvegiană, toate textele fiind egal autentice.

         Съставено в Брюксел на двадесет и втори септември две хиляди и единадесета година.
         Hecho en Bruselas, el veintidós de septiembre de dos mil once.
         V Bruselu dne dvacátého druhého září dva tisíce jedenáct.
         Udfærdiget i Bruxelles den toogtyvende september to tusind og elleve.
         Geschehen zu Brüssel am zweiundzwanzigsten September zweitausendelf.
         Kahe tuhande üheteistkümnenda aasta septembrikuu kahekümne teisel päeval Brüsselis.
         Έγινε στις Βρυξέλλες, στις είκοσι δύο Σεπτεμβρίου δύο χιλιάδες έντεκα.
         Done at Brussels on the twenty-second day of September in the year two thousand and eleven.
         Fait à Bruxelles, le vingt-deux septembre deux mille onze.
         Fatto a Bruxelles, addì ventidue settembre duemilaundici.
         Briselē, divi tūkstoši vienpadsmitā gada divdesmit otrajā septembrī.
         Priimta du tūkstančiai vienuoliktų metų rugsėjo dvidešimt antrą dieną Briuselyje.
         Kelt Brüsszelben, a kétezer-tizenegyedik év szeptember huszonkettedik napján.
         Magħmul fi Brussell, fit-tnejn u għoxrin jum ta' Settembru tas-sena elfejn u ħdax.
         Gedaan te Brussel, de tweeëntwintigste september tweeduizend elf.
         Sporządzono w Brukseli dnia dwudziestego drugiego września roku dwa tysiące jedenastego.
         Feito em Bruxelas, em vinte e dois de setembro de dois mil e onze.
         Întocmit la Bruxelles la douăzeci și doi septembrie două mii unsprezece.
         V Bruseli dňa dvadsiateho druhého septembra dvetisícjedenásť.
         V Bruslju, dne dvaindvajsetega septembra leta dva tisoč enajst.
         Tehty Brysselissä kahdentenakymmenentenätoisena päivänä syyskuuta vuonna kaksituhattayksitoista.
         Som skedde i Bryssel den tjugoandra september tjugohundraelva.
         Gjört í Brussel þann tuttugasta og annan september árið tvö þúsund og ellefu.
         Utferdiget i Brussel den tjueandre september to tusen og elleve.

            За Европейския съюз
            Por la Unión Europea
            Za Evropskou unii
            For Den Europæiske Union
            Für die Europäische Union
            Euroopa Liidu nimel
            Για την Ευρωπαϊκή Ένωση
            For the European Union
            Pour l'Union européenne
            Per l'Unione europea
            Eiropas Savienības vārdā –
            Europos Sąjungos vardu
            Az Európai Unió részéről
            Għall-Unjoni Ewropea
            Voor de Europese Unie
            W imieniu Unii Europejskiej
            Pela União Europeia
            Pentru Uniunea Europeană
            Za Európsku úniu
            Za Evropsko unijo
            Euroopan unionin puolesta
            För Europeiska unionen

            Fyrir hönd lýðveldisins Íslands

            Für das Fürstentum Liechtenstein

            For Kongeriket Norge

            Für die Schweizerische Eidgenossenschaft
            Pour la Confédération suisse
            Per la Confederazione svizzera

         (1)  JO L 281, 23.11.1995, p. 31.

         (2)  Regulamentul (CE) nr. 1049/2001 al Parlamentului European și al Consiliului din 30 mai 2001 privind accesul public la documentele Parlamentului European, ale Consiliului și ale Comisiei (JO L 145, 31.5.2001, p. 43).

         (3)  La data semnării prezentei înțelegeri, respectivele acte sau măsuri se adoptă de către Comisie în conformitate cu Regulamentul (UE) nr. 182/2011 al Parlamentului European și al Consiliului din 16 februarie 2011 de stabilire a normelor și principiilor generale privind mecanismele de control de către statele membre al exercitării competențelor de executare de către Comisie (JO L 55, 28.2.2011, p. 13) sau se adoptă în conformitate cu articolul 5a din Decizia 1999/468/CE a Consiliului din 28 iunie 1999 de stabilire a normelor privind exercitarea competențelor de executare conferite Comisiei (JO L 184, 17.7.1999, p. 23), modificată ultima dată prin Decizia 2006/512/CE a Consiliului din 17 iulie 2006 (JO L 200, 22.7.2006, p. 11).

         ANEXĂ
         Lista comitetelor existente care asistă Comisia Europeană în exercitarea competențelor sale de executare în vederea punerii în aplicare, asigurării respectării și dezvoltării acquis-ului Schengen:

                     —

                     Comitetul instituit în temeiul Regulamentului (CE) nr. 1683/95 al Consiliului din 29 mai 1995 de instituire a unui model uniform de viză (1);

                     —

                     Comitetul instituit în temeiul Regulamentului (CE) nr. 1987/2006 al Parlamentului European și al Consiliului din 20 decembrie 2006 privind instituirea, funcționarea și utilizarea Sistemului de Informații Schengen din a doua generație (SIS II) (2) și al Deciziei 2007/533/JAI a Consiliului din 12 iunie 2007 privind instituirea, funcționarea și utilizarea Sistemului de Informații Schengen din a doua generație (SIS II) (3); acest comitet asistă Comisia Europeană și în aplicarea următoarelor instrumente juridice:

                                 —

                                 Regulamentul (CE) nr. 767/2008 al Parlamentului European și al Consiliului din 9 iulie 2008 privind Sistemul de informații privind vizele (VIS) și schimbul de date între statele membre cu privire la vizele de scurtă ședere (Regulamentul VIS) (4);

                                 —

                                 Regulamentul (CE) nr. 1104/2008 al Consiliului din 24 octombrie 2008 privind migrarea de la Sistemul de Informații Schengen (SIS 1+) la Sistemul de Informații Schengen din a doua generație (SIS II) (5);

                                 —

                                 Decizia 2008/839/JAI a Consiliului din 24 octombrie 2008 privind migrarea de la Sistemul de Informații Schengen (SIS 1+) la Sistemul de Informații Schengen din a doua generație (SIS II) (6);

                     —

                     Comitetul instituit în temeiul Deciziei 2004/201/JAI a Consiliului din 19 februarie 2004 privind procedurile de modificare a manualului Sirene (7) și al Regulamentului (CE) nr. 378/2004 al Consiliului din 19 februarie 2004 privind procedurile de modificare a manualului Sirene (8) – care asistă Comisia Europeană în activitatea de modificare a manualului Sirene;

                     —

                     Comitetul instituit în temeiul Deciziei 2005/267/CE a Consiliului din 16 martie 2005 de creare a unei rețele de informare și coordonare securizate, conectate la internet, pentru serviciile de gestionare a migrării ale statelor membre (9);

                     —

                     Comitetul instituit în temeiul Regulamentului (CE) nr. 562/2006 al Parlamentului European și al Consiliului din 15 martie 2006 de instituire a unui Cod comunitar privind regimul de trecere a frontierelor de către persoane (Codul Frontierelor Schengen) (10) – care asistă Comisia Europeană în domeniul frontierelor externe;

                     —

                     Comitetul „Solidaritatea și gestionarea fluxurilor migratorii”, instituit în temeiul Deciziei nr. 574/2007/CE a Parlamentului European și a Consiliului din 23 mai 2007 de instituire a Fondului pentru frontierele externe pentru perioada 2007-2013, ca parte a Programului general „Solidaritatea și gestionarea fluxurilor de migrație” (11);

                     —

                     Comitetul instituit în temeiul Regulamentului (CE) nr. 810/2009 al Parlamentului European și al Consiliului din 13 iulie 2009 de instituire a unui Cod comunitar al vizelor (Codul vizelor) (12) – „Comitetul pentru vize”.

            (1)  JO L 164, 14.7.1995, p. 1.

            (2)  JO L 381, 28.12.2006, p. 4.

            (3)  JO L 205, 7.8.2007, p. 63.

            (4)  JO L 218, 13.8.2008, p. 60.

            (5)  JO L 299, 8.11.2008, p. 1.

            (6)  JO L 299, 8.11.2008, p. 43.

            (7)  JO L 64, 2.3.2004, p. 45.

            (8)  JO L 64, 2.3.2004, p. 5.

            (9)  JO L 83, 1.4.2005, p. 48.

            (10)  JO L 105, 13.4.2006, p. 1.

            (11)  JO L 144, 6.6.2007, p. 22.

            (12)  JO L 243, 15.9.2009, p. 1.

      DECLARAȚIE COMUNĂ A PĂRȚILOR CONTRACTANTE PRIVIND ASOCIEREA SPECIFICĂ LA PUNEREA ÎN APLICARE, ASIGURAREA RESPECTĂRII ȘI DEZVOLTAREA ACQUIS-ULUI SCHENGEN
      Părțile contractante declară în comun că asocierea specifică a Republicii Islanda, a Principatului Liechtenstein, a Regatului Norvegiei și a Confederației Elvețiene la punerea în aplicare, asigurarea respectării și dezvoltarea acquis-ului Schengen nu este considerată drept un precedent juridic sau politic pentru orice alt domeniu de cooperare între Uniunea Europeană și aceste state.


title: 2012/555/UE: Decizia Parlamentului European din 10 mai 2012 privind descărcarea de gestiune pentru execuția bugetului general al Uniunii Europene aferent exercițiului financiar 2010, Secțiunea V – Curtea de Conturi#Rezoluția Parlamentului European din 10 mai 2012 conținând observațiile care fac parte integrantă din decizia privind descărcarea de gestiune pentru execuția bugetului general al Uniunii Europene aferent exercițiului financiar 2010, Secțiunea V – Curtea de Conturi

text:
               17.10.2012

               RO

               Jurnalul Oficial al Uniunii Europene

               L 286/104

         DECIZIA PARLAMENTULUI EUROPEAN
   din 10 mai 2012
   privind descărcarea de gestiune pentru execuția bugetului general al Uniunii Europene aferent exercițiului financiar 2010, Secțiunea V – Curtea de Conturi
   (2012/555/UE)
   PARLAMENTUL EUROPEAN,

               —

               având în vedere bugetul general al Uniunii Europene aferent exercițiului financiar 2010 (1),

               —

               având în vedere conturile anuale ale Uniunii Europene pentru exercițiul financiar 2010 [COM(2011) 473 – C7-0260/2011] (2),

               —

               având în vedere Raportul anual al Curții de Conturi către autoritatea care acordă descărcarea de gestiune privind auditurile interne desfășurate în 2010,

               —

               având în vedere Raportul anual al Curții de Conturi referitor la execuția bugetului privind exercițiul financiar 2010, însoțit de răspunsurile instituțiilor (3),

               —

               având în vedere Declarația de asigurare (4) privind fiabilitatea conturilor și legalitatea și regularitatea operațiunilor subiacente întocmită de Curtea de Conturi pentru exercițiul financiar 2010 în temeiul articolului 287 din Tratatul privind funcționarea Uniunii Europene,

               —

               având în vedere articolul 314 alineatul (10) și articolele 317, 318 și 319 din Tratatul privind funcționarea Uniunii Europene,

               —

               având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (5), în special articolele 50, 86, 145, 146 și 147,

               —

               având în vedere articolul 77 și anexa VI la Regulamentul său de procedură,

               —

               având în vedere raportul Comisiei pentru control bugetar (A7-0091/2012),

               1.

               acordă secretarului general al Curții de Conturi descărcarea de gestiune pentru execuția bugetului Curții aferent exercițiului financiar 2010;

               2.

               își prezintă observațiile în cadrul rezoluției de mai jos;

               3.

               încredințează Președintelui sarcina de a transmite prezenta decizie împreună cu rezoluția Parlamentului, ca parte integrantă a acesteia, Consiliului, Comisiei, Curții de Justiție a Uniunii Europene, Curții de Conturi, Ombudsmanului European și Autorității Europene pentru Protecția Datelor și de a asigura publicarea acestora în Jurnalul Oficial al Uniunii Europene (seria L).

            Președintele

         Martin SCHULZ

            Secretarul general

         Klaus WELLE

      (1)  JO L 64, 12.3.2010.

      (2)  JO C 332, 14.11.2011, p. 1.

      (3)  JO C 326, 10.11.2011, p. 1.

      (4)  JO C 332, 14.11.2011, p. 134.

      (5)  JO L 248, 16.9.2002, p. 1.

      REZOLUȚIA PARLAMENTULUI EUROPEAN
      din 10 mai 2012
      conținând observațiile care fac parte integrantă din decizia privind descărcarea de gestiune pentru execuția bugetului general al Uniunii Europene aferent exercițiului financiar 2010, Secțiunea V – Curtea de Conturi
      PARLAMENTUL EUROPEAN,

                  —

                  având în vedere bugetul general al Uniunii Europene aferent exercițiului financiar 2010 (1),

                  —

                  având în vedere conturile anuale ale Uniunii Europene pentru exercițiul financiar 2010 [COM(2011) 473 – C7-0260/2011] (2),

                  —

                  având în vedere Raportul anual al Curții de Conturi către autoritatea care acordă descărcarea de gestiune privind auditurile interne desfășurate în 2010,

                  —

                  având în vedere Raportul anual al Curții de Conturi referitor la execuția bugetului privind exercițiul financiar 2010, însoțit de răspunsurile instituțiilor (3),

                  —

                  având în vedere Declarația de asigurare (4) privind fiabilitatea conturilor și legalitatea și regularitatea operațiunilor subiacente întocmită de Curtea de Conturi pentru exercițiul financiar 2010 în temeiul articolului 287 din Tratatul privind funcționarea Uniunii Europene,

                  —

                  având în vedere articolul 314 alineatul (10) și articolele 317, 318 și 319 din Tratatul privind funcționarea Uniunii Europene,

                  —

                  având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (5), în special articolele 50, 86, 145, 146 și 147,

                  —

                  având în vedere articolul 77 și anexa VI la Regulamentul său de procedură,

                  —

                  având în vedere raportul Comisiei pentru control bugetar (A7-0091/2012),

                  1.

                  subliniază că auditul cu privire la situațiile financiare ale Curții de Conturi din 2010 a fost efectuat de un auditor extern; constată că, în raportul său, auditorul independent a ajuns la următoarea concluzie: „În opinia noastră, situațiile financiare oferă o imagine fidelă și reală a poziției financiare a Curții de Conturi Europene la 31 decembrie 2010, precum și a fluxurilor sale de numerar pentru exercițiul încheiat la această dată, în conformitate cu Regulamentul (CE, Euratom) nr. 1605/2002 al Consiliului din 25 iunie 2002, cu Regulamentul (CE, Euratom) nr. 2342/2002 al Comisiei din 23 decembrie 2002 de stabilire a normelor de aplicare a respectivului regulament al Consiliului și cu normele contabile ale Uniunii Europene.” (6);

                  2.

                  constată totuși că este vorba despre un audit „clasic”, care examinează „[…] dacă operațiunile financiare au fost corect înregistrate și prezentate, dacă au fost executate cu respectarea legilor și a reglementărilor și dacă au fost gestionate cu respectarea principiilor de economicitate, eficiență și eficacitate” (Raportul auditorului independent, punctul 1 al treilea paragraf); dorește ca viitoarele rapoarte de audit să țină seama de indicatorii de performanță și de obiective;

                  3.

                  solicită să se amelioreze calitatea raportului rezumativ privind numărul și tipul de audituri interne realizate, precum și recomandările formulate și acțiunile întreprinse ca urmare a acestor recomandări; solicită, de asemenea, ca acest raport rezumativ să ofere mai multe informații și să fie mai pertinent;

                  4.

                  constată că, în 2010, Curtea de Conturi dispunea de credite de angajament în valoare totală de 148 600 000 EUR (188 000 000 EUR în 2009) și că nivelul de execuție al acestor credite a fost de 93 % (92,1 % în 2009); subliniază că bugetul Curții de Conturi este pur administrativ, cheltuielile referindu-se în proporție de 80 % la persoanele care lucrează cu instituția și în proporție de 20 % la clădiri, mobilier, echipamente și cheltuieli de funcționare diverse;

                  5.

                  constată că rata de execuție a creditelor de la titlul 1 – „Persoane care lucrează cu instituția” – s-a majorat de la 87,6 % în 2009 la 92,3 % în 2011; constată că, în 2010, s-au utilizat 98 % din creditele alocate la titlul 2 – „Clădiri, mobilier, echipamente și cheltuieli diverse de funcționare”;

                  6.

                  salută faptul că, în urma unei reorganizări, Curtea de Conturi a redus costul anual al serviciilor de securitate cu 500 000 EUR, beneficiind în același timp de un serviciu mai eficace și de un mai bun control al riscurilor;

                  7.

                  solicită Oficiului European de Luptă Antifraudă (OLAF) să accelereze investigațiile legate de presupusele nereguli raportate de Curtea de Conturi OLAF-ului în 2010;

                  8.

                  salută revizuirea deja efectuată de către Curtea de Conturi a Codului de conduită pentru membrii săi și faptul că noul cod prevede publicarea pe internet a declarațiilor de interese ale membrilor;

                  9.

                  ia act de faptul că în 2010 Curtea de Conturi a publicat două rapoarte anuale, 40 de rapoarte speciale anuale (față de 37 în 2009), 14 rapoarte speciale (față de 18 în 2009) și 6 opinii (față de 1 în 2009); recomandă cu convingere Curții de Conturi să evalueze efectele și punerea în practică a concluziilor sale cuprinse în rapoartele speciale într-o perioadă rezonabilă, precum și să informeze Comisia pentru control bugetar cu privire la constatările sale;

                  10.

                  consideră că prevenirea și identificarea conflictelor de interese sunt esențiale pentru buna utilizare a resurselor, precum și pentru încrederea publică în instituțiile Uniunii; așteaptă raportul special al Curții de Conturi privind gestionarea conflictelor de interese în cadrul Agenției Europene de Siguranță a Aviației, al Agenției Europene pentru Produse Chimice, al Autorității Europene pentru Siguranța Alimentară și al Agenției Europene pentru Medicamente, conform planificării, până cel târziu la sfârșitul lunii iunie 2012;

                  11.

                  salută cooperarea profesională și bazată pe respect reciproc dintre Curtea de Conturi și Comisia pentru control bugetar; salută în acest sens măsurile întreprinse de Curtea de Conturi pentru a-și consolida rolul, la solicitarea Parlamentului, astfel încât impactul său să fie mai amplu și mai profund, sporind în acest mod eficacitatea și utilitatea avizelor și rapoartelor sale, precum și fiabilitatea sistemelor și a procedurilor sale, și consolidând astfel sinergiile dintre cele două instituții;

                  12.

                  salută cooperarea fructuoasă dintre Curtea de Conturi și Comisia pentru control bugetar în ceea ce privește procedura de descărcare de gestiune pentru întreprinderile comune pe 2010; invită Curtea de Conturi să prezinte autorității care acordă descărcarea de gestiune un raport special privind eficacitatea înființării întreprinderilor comune și valoarea lor adăugată în ceea ce privește buna executare a programelor de cercetare, de dezvoltare tehnologică și demonstrative ale Uniunii;

                  13.

                  reamintește că Curtea de Conturi a adoptat o strategie de audit pentru perioada 2009-2012, definind următoarele obiective: 1. maximizarea impactului global al auditurilor; și 2. îmbunătățirea eficacității printr-o utilizare optimă a resurselor; constată cu satisfacție că Curtea de Conturi a realizat următoarele obiective prioritare în 2010 (7):

                              —

                              obiectivul de a publica anual între 12 și 15 rapoarte de audit al performanței;

                              —

                              elaborarea de noi produse de analiză, mai precis un document privind riscurile și provocările cu care se va confrunta noua Comisie (Avizul nr. 1/2010), precum și un sistem, instituit pentru a fi utilizat cu începere din 2012 pentru a elabora rapoarte privind acțiunile întreprinse în urma recomandărilor Curții;

                              —

                              modificarea regulamentului de procedură al Curții pentru a eficientiza procesul decizional, prin introducerea camerelor, și pentru a consolida guvernanța internă;

                              —

                              elaborarea unui set complet de indicatori de performanță;

                              —

                              îmbunătățirea abordării utilizate pentru auditul anual al execuției bugetului Uniunii (declarația de asigurare), pe baza recomandărilor unui grup de reflecție intern, sprijinit și de experți externi;

                              —

                              reafectarea către departamentele de audit a mai multor posturi din cadrul serviciilor de sprijin;

                  14.

                  salută faptul că numărul de posturi afectate sarcinilor de audit a crescut cu 6 % (8);

                  15.

                  constată că, în 2010, Curtea de Conturi dispunea de un efectiv de 889 de funcționari, 48 de agenți contractuali și 17 experți naționali detașați; dintre aceste posturi, 557 au fost afectate camerelor de audit, 123 dintre ele fiind alocate cabinetelor membrilor; dorește ca raportul anual de activitate să conțină pe viitor și un tabel exhaustiv al resurselor umane per ansamblu de care dispune Curtea de Conturi, prezentate în funcție de categorie, grad, sex, participarea la cursurile de formare profesională și naționalitate;

                  16.

                  consideră că, pentru o mai bună optimizare a activității Curții de Conturi, un număr și mai important de funcționari ai Curții ar trebui să fie specializați în audit și să se ocupe exclusiv de sarcinile de audit; dorește o creștere a acestei proporții în viitor;

                  17.

                  ia act, de asemenea, de efectuarea de către Curtea de Conturi a 376 de misiuni în total, dintre care 351 în statele membre și 25 pentru alți beneficiari (Franța: 52, Germania: 38, Regatul Unit: 32, Italia: 30; Spania: 26, Țările de Jos: 23, Suedia: 15, Portugalia: 14, Grecia: 13, Danemarca: 12, Luxemburg: 11, Ungaria: 10, Polonia: 10);

                  18.

                  solicită Curții de Conturi să introducă în cadrul viitoarelor sale programe de lucru acțiuni sistematice de urmărire a auditurilor specifice realizate în trecut, într-un interval de timp suficient, pentru a evalua progresele realizate;

                  19.

                  își exprimă satisfacția cu privire la faptul că Curtea de Conturi evaluează utilizarea eficientă și eficace a resurselor aplicând indicatorii-cheie de performanță; ia act de progresul constant; dorește totuși să se majoreze în continuare numărul de rapoarte de constatări preliminare emise la timp de către Curtea de Conturi (care îi permit să verifice, în cooperare cu entitățile auditate, exactitatea factuală a principalelor sale constatări) (9);

                  20.

                  constată că, în conformitate cu proiectul viitorului regulament financiar, agențiile pot desemna, după consultarea Curții de Conturi, un auditor extern independent, care va verifica dacă execuția bugetară a agenției respective corespunde dispozițiilor regulamentului financiar; constată că, în continuare, Curtea de Conturi va trebui să țină seama de raportul auditorului extern pentru elaborarea avizului său; constată că Curtea de Conturi a lansat, în 2011, un proiect-pilot în cooperare cu Eurofound (Fundația Europeană pentru Îmbunătățirea Condițiilor de Viață și de Muncă);

                  21.

                  urmărește cu interes proiectul-pilot și rezultatul sale; salută avantajele pe care această nouă procedură le-ar putea aduce în optimizarea volumului de muncă al Curții de Conturi; cu toate acestea, consideră că rezultatul ar trebui în principal evaluat ca raport calitate/timp și indicatori de cost;

                  22.

                  încurajează Curtea de Conturi să inițieze o evaluare detaliată a sistemelor de supraveghere și control ale Consiliului, înainte de sfârșitul anului 2012, astfel cum se menționează în Rezoluția de descărcare de gestiune a Parlamentului din 2009 (10) (punctul 8);

                  23.

                  așteaptă cu interes analiza evaluării inter pares pe care Curtea de Conturi intenționează să o lanseze în 2012; își confirmă intenția de a elabora un raport din proprie inițiativă privind îmbunătățirile care ar putea fi sugerate Curții de Conturi; își exprimă dorința de a fi informat cu privire la punerea în aplicare a concluziilor ultimei evaluări inter pares;

                  24.

                  își confirmă, de asemenea, intenția de a propune revizuirea normelor privind numirea candidaților la funcția de membri ai Curții de Conturi, astfel încât să se amelioreze condițiile impuse, pentru o mai bună adaptare a Curții la provocările prezente și viitoare.

         (1)  JO L 64, 12.3.2010.

         (2)  JO C 332, 14.11.2011, p. 1.

         (3)  JO C 326, 10.11.2011, p. 1.

         (4)  JO C 332, 14.11.2011, p. 134.

         (5)  JO L 248, 16.9.2002, p. 1.

         (6)  JO C 267, 9.9.2011, p. 3.

         (7)  Raportul anual de activitate pentru anul 2010, p. 26.

         (8)  Raportul anual de activitate pentru anul 2010, p. 34.

         (9)  Raportul anual de activitate pentru anul 2010, p. 30.

         (10)  JO L 250, 27.9.2011, p. 94.